У Вікіпедыі ёсць артыкулы пра іншых асоб з прозвішчам Хакамада.

**Ірына Муцуоўна Хакамада** (нар. 13 красавіка 1955, Масква) — расійскі палітык, дэпутат Дзяржаўнай Думы Расійскай Федэрацыі I—III скліканняў.

Біяграфія
---------

Скончыла эканамічны факультэт Універсітэта дружбы народаў імя Патрыса Лумумбы. Абараніла дысертацыю на суісканне вучонай ступені кандыдата эканамічных навук на эканамічным факультэце Маскоўскага дзяржаўнага ўніверсітэта імя М. В. Ламаносава. У 1983 годзе атрымала вучонае званне дацэнта па спецыяльнасці «Палітычная эканомія».

З 1980 года — малодшы навуковы супрацоўнік НДІ Дзяржплана РСФСР. З 1989 года занялася прадпрымальніцкай дзейнасцю. Была адным з кіраўнікоў кааператыва «Сістэмы + праграмы», дырэктарам Інфармацыйна-аналітычнага цэнтра, галоўным экспертам і членам біржавога савета Расійскай таварна-сыравіннай біржы (РТСБ).

Тройчы абіралася ў Дзяржаўную Думу Федэральнага Сходу Расійскай Федэрацыі. Двойчы — як незалежны дэпутат па Арэхава-Барысаўскай акрузе г. Масквы. З 1994 года — член Камітэта Дзяржаўнай Думы па эканамічнай палітыцы. З’яўлялася членам Дэлегацыі Дзяржаўнай Думы Расійскай Федэрацыі ў Парламенцкай асамблеі Савета Еўропы. У 1994 годзе была арганізатарам дэпутацкай групы "Ліберальна-дэмакратычны саюз «12 снежня». З 1996 года — член Камітэта Дзяржаўнай Думы па бюджэце, падатках, банках і фінансах.

У 1997 годзе пастановай Урада Расійскай Федэрацыі прызначана Старшынёй Дзяржаўнага Камітэта Расійскай Федэрацыі па падтрымцы і развіццю малога прадпрымальніцтва. З’яўлялася членам камісіі Урада Расійскай Федэрацыі па эканамічных рэформах, старшынёй Кансультатыўнага савета па падтрымцы і развіццю малога прадпрымальніцтва ў дзяржавах-удзельніцах СНД. Удзельнічала ў працы Палітычнага кансультатыўнага Савета пры Прэзідэнце Расійскай Федэрацыі, Грамадскага савета па малому прадпрымальніцтву пры Старшыні Савета Федэрацыі Федэральнага Сходу Расійскай Федэрацыі.

У 1999 годзе ўзначаліла Інстытут развіцця прадпрымальніцтва.

У снежні 1999 года, будучы лідарам дэмакратычнай партыі «Саюз правых сіл», зноў абрана Дэпутатам Дзяржаўнай Думы Федэральнага Сходу Расійскай Федэрацыі III склікання па Усходняй выбарчай акрузе г. Санкт-Пецярбурга. У перыяд са студзеня па чэрвень 2000 года з’яўлялася членам Камітэта Дзяржаўнай Думы па бюджэце і падатках і старшынёй Камісіі па абароне правоў інвестараў. У чэрвені 2000 года была абрана намеснікам Старшыні Дзяржаўнай Думы Федэральнага Сходу Расійскай Федэрацыі.

Зноскі
------

1. ↑  Irina Chakamada // Česko-Slovenská filmová databáze — 2001.<a href='https://wikidata.org/wiki/Track:Q3561957'></a>

Спасылкі
--------

* Лагатып Вікісховішча На Вікісховішчы ёсць медыяфайлы па тэме Ірына Муцуаўна Хакамада
* Афіцыйны сайт (руск.)
* Марка адзеньня Ірыны Хакамады «Хакама» Архівавана 26 снежня 2008. (руск.)
* «Лицом к лицу» // Расійская служба Радыё Свабода (руск.)
* Хакамада сыходзіць з палітыкі Архівавана 13 чэрвеня 2008. (руск.)
* Ірына Хакамада. Біяграфія зь першых вуснаў. Этэр на радыё «Маяк» 5 жніўня 2008 г. Архівавана 18 лістапада 2011. (руск.)
* Ірына Хакамада на радыё «Эхо Москвы» (руск.)

|  |  |
| --- | --- |
| ⚙️   У сацыяльных сетках | У Кантакце · LiveJournal · Аднакласнікі · Facebook · Telegram · Твітэр |
| Фота, відэа і аўдыё | Instagram · SoundCloud · TikTok · YouTube (рус.) |
| Тэматычныя сайты | Česko-Slovenská filmová databáze · Internet Movie Database · КиноПоиск |
| Слоўнікі і энцыклапедыі | Кірыла і Мяфодзія · Лентапедыя · Расія-Культура · OpenSanctions |
| 

| Нарматыўны кантроль |
| --- |
| BIBSYS: 1019057 · GND: 12350807X · ISNI: 0000 0001 1449 904X · LCCN: nr96019143 · LNB: 000074100 · NKC: jn20031119008 · SUDOC: 111708583 · VIAF: 84101291 |

 |